**Všepoľská mládež**, po poľsky *Młodzież Wszechpolska* [muoďžež všechpolska], skratka MW, je poľská organizácia mladých, ktorá je charakteristická nacionalistickou a krajne katolíckou rétorikou. Vo svojom programe deklaruje, že jej cieľom je výchova mládeže v katolíckom a národnom duchu. Úzko spolupracuje s poľskou politickou stranou Ligou poľských rodín a často je považovaná za jej mládežnícku organizáciu a dokonca aj úderku.

Tretia ideová deklarácia z roku 1989 hovorí okrem iného o tom, že „*národ je najvyššou dočasnou hodnotou. Prvou po Bohu láska patrí Vlasti a prvou po Bohu služba patrí vlastnému národu*". V rovnakom dokumente sa ohradzuje proti „*doktrínam, ktoré hlásajú svojvôľu, liberalizmus, tolerancionizmus a relativizmus*".

História
--------

Všepoľská mládež vznikla v roku 1922, a 2. decembra 1989 bola obnovená z iniciatívy Romana Giertycha (v súčasnosti predseda LPR). Od roku 2001 organizácia spolupracuje s LPR. 

Už v medzivojnových rokoch organizácia presadzovala ekonomický bojkot Židov a obmedzenie ich prístupu k vyššiemu vzdelaniu, v čase 2. svetovej vojny však odmietala nacistickú politiku a jej členovia bojovali v radoch Zemskej armády. Štruktúry organizácie boli v konšpirácii obnovené v rokoch 1943/1944 a rozbité komunistickými orgánmi v rokoch 1946/1947.

V súčasnosti organizácia deklaruje ako svoj cieľ výchovu mládeže v duchu národných a katolíckych hodnôt, nie politickú činnosť, ktorú však môžu vykonávať jednotliví členovia, ale nie v mene organizácie. Na kandidátkach LPR do parlamentných volieb v roku 2005 však Roman Giertych nahradil celý rad členov strany LPR práve členmi Všepoľskej mládeže, a to aj napriek protestom lokálnych organizácii strany a ďalšími členmi vedenia LPR.

Kritika
-------

Všepoľská mládež bola kritizovaná za to, že sa jej predstavitelia mnohonásobne angažovali v ideologických akciách s použitím násilia. Ako príklad možno uviesť akcie členov MW počas takzvaných Pochodov rovnosti (Parada Równości, ktoré organizovali organizácie homosexuálov a ktoré mali poukazovať na netoleranciu a nerovnoprávnosť osôb patriacich k sexuálnym menšinám) v júni 2005. Poľský bulvárny denník Fakt na jeseň 2005 zverejnil niekoľko rokov staré snímky zo stretnutia, kde vtedajší členovia MW (a nietorí z nich neskôr vysoko postavení členovia LPR) hajlovali (obvinení sa hájili tým, že zdvihnutou rukou si len objednávali ďalšie pivo).

Hymna Všepoľskej mládeže
------------------------

*Złoty słońca blask dokoła*,
  
*Orzeł Biały wzlata wzwyż*,
  
*Dumne wznieśmy w górę czoła*,
  
*patrząc w Polski Znak i Krzyż*,

*Polsce niesiem odrodzenie*,
  
*Depcząc podłość, fałsz i brud*,
  
*W nas mocarne wiosny tchnienie*,
  
*W nas jest przyszłość''*,
  
*Z nami lud*,

*Naprzód idziem w skier powodzi*,
  
*Niechaj wroga przemoc drży*,
  
*Już zwycięstwa dzień nadchodzi*,
  
*Wielkiej Polski moc to my!*
  
*Wielkiej Polski moc to my!*

Predsedovia Všepoľskej mládeže
------------------------------

* Jan Rembieliński (1922-1925)
* Janusz Rabski (1925-1928)
* Jan Mosdorf (1928-1933)
* Jerzy Kurcjusz (1933-1934)
* Jan Matłachowski (1934-1939)
* Tadeusz Łabędzki (1944-1945)
* Roman Giertych (2. december 1989-1994)
* Damian Pukacki (1994-1995)
* N.N. (1995-1997)
* Piotr Sosiński (február 1997-október 1999)
* Wojciech Wierzejski (október 1999-jún 2000)
* Maciej Twaróg (jún 2000-15. júl 2002)
* Piotr Ślusarczyk (15. júl 2002-7. február 2004)
* Radosław Parda (7. február 2004-16. apríl 2005)
* Marcin Kubiński (16. apríl 2005–7. november 2005)
* Krzysztof Bosak (7. november 2005)

Známi predstavitelia
--------------------

* Roman Giertych
* Wojciech Wierzejski
* Szymon Pawłowski
* Radosław Parda
* Krzysztof Bosak
* Rafał Wiechecki

Pozri aj
--------

* homofóbia
* xenofóbia
* Roman Dmowski
* Liga poľských rodín

Externé odkazy
--------------

* - oficiálne stránky (po poľsky)